b"\n_START_ARTICLE_\nARPANET\n_START_PARAGRAPH_\nAng\xc2\xa0ARPANET (Advanced Research Projects Agency Network)\xc2\xa0ay isang maagang\xc2\xa0packet switching network at ang unang network na nagpatupad ng protocol suite na TCP/IP. Ang dalawang teknolohiyang ito ang naging teknikal na pundasyon ng Internet. Ang\xc2\xa0ARPANET ay unang pinondohan ng\xc2\xa0Advanced Research Projects Agency\xc2\xa0(ARPA) ng Department of Defense\xc2\xa0ng Estados Unidos._NEWLINE_Ang metolohiyang packet switching na na ginamit sa ARPANET ay batay sa mga konsepto at disenyo ng mga Amerikanong\xc2\xa0Leonard Kleinrock at Paul Baran, siyentipikong British na si\xc2\xa0Donald Davies, at Lawrence Roberts ng Lincoln Laboratory. Ang communications protocol\xc2\xa0na TCP/IP ay binuo para sa ARPANET nina\xc2\xa0computer scientist\xc2\xa0Robert Kahn at Vint Cerf, at isinasama ng mga konsepto ni\xc2\xa0Louis Pouzin para sa proyektong Pranses na\xc2\xa0CYCLADES._NEWLINE_Habang umuusad ang proyekto, ang mga protocol sa\xc2\xa0internetworking ay binuo upang ang iba't ibang hiwalay na network ay maaaring kumabit sa isang network ng mga network. Ang access sa ARPANET ay pinalawak noong 1981 nang pinondohan ng\xc2\xa0National Science Foundation (NSF) ang Computer Science Network (CSNET). Noong 1982, ang Internet protocol suite (TCP/IP) ay ipinakilala bilang pamantayang networking protocol sa ARPANET. Noong\xc2\xa0unang bahagi ng dekada 1980 pinondohan ng NSF ang pagtatatag para sa pambansang supercomputing centers sa ilang unibersidad, at ibinigay sa interconnectivity noong 1986 sa proyektong\xc2\xa0NSFNET, na lumikha rin ng network access sa\xc2\xa0supercomputer\xc2\xa0sites sa Estados Unidos mula sa organisasyong pananaliksik at pang-edukasyon. Isinara ang\xc2\xa0ARPANET noong 1990."